ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
ఈశాన్య రాష్ట్రాలకు మందులు, వైద్య పరికరాలు మురియు అత్యవసర వస్తువుల రవాణకోసం రంగంలోకి దిగిన కార్గో విమానాలు
దేశవ్యాప్తంగా లాక్ డౌన్ కొనసాగుతున్న నేపథ్యంలో ఈశాన్య రాష్ట్రాలకు మందులు, వైద్య పరికరాలు మరియు ఇతర అత్యవసర వస్తువులను రవాణా చేయడానికిగాను కార్గో విమానాలను ఉపయోగించాలని నిర్ణయించినట్టు ఈశాన్య ప్రాంతాల అభివృద్ధి విభాగ కేంద్ర మంత్రి డాక్టర్ జితేంద్ర సింగ్ తెలిపారు.
(దీనికి సంబంధించి ఈశాన్య ప్రాంతాల విమానాశ్రయాలు తీసుకున్న చొరవకు కేంద్ర పౌర విమానయానశాఖ అంగీకారం తెలిపింది. ఈ సంక్లిష్ట సమయంలో దేశ ప్రజలందరూ తమకు సమానమేననే సందేశాన్ని కేంద్ర ప్రభుత్వం పంపింపినట్టయింది. దీనికి సంబంధించిన విధివిధానాలను ఖరారు చేస్తున్నారు. ఈశాన్య రాష్ట్రాలకు చెందిన విమానాశ్రయాల డైరెక్టర్లు తమ అవసరాలను ట్విట్టర్ ద్వారా తెలపాలని కేంద్రం అడిగింది.
గత ఆరు సంవత్సరాలుగా ఈశాన్య రాష్ట్రాల అభివృద్ధి కోసం ప్రధాని శ్రీ నరేంద్ర మోదీ ప్రత్యేక దృష్టితో కృషి చేస్తున్నారని ఇదే వరవడిని ప్రదర్శిస్తూ ఈ కష్టకాలంలో ప్రజలను ఆదుకోవడానికి అన్ని జాగ్రత్తలు తీసుకుంటున్నారని కేంద్ర మంత్రి డాక్టర్ జితేంద్ర సింగ్ అన్నారు.
ఈశాన్య ప్రాంతాల అభివృద్ధి మంత్రిత్వ శాఖ మరియు ఈశాన్య రాష్ట్రాల మండలి మూడు రోజుల క్రితమే పాతిక కోట్ల రూపాయల అదనపు సహాయాన్ని ప్రకటించిన విషయాన్ని ఈ సందర్బంగా మంత్రి గుర్తు చేశారు. కోవిడ్ 19 వైరస్ ను ఎదుర్కోవడానికి ఇప్పటికే అన్ని విభాగాలు, సంస్థలు, కేంద్రం మంత్రులు విడుదల చేసిన నిధులకు ఇది అదనమని ఆయన స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 163.63 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.60 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,63,63,18,725
|
|
అందుబాటులోని నిల్వలు
|
|
13,60,98,246
163.63 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.60 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ
మోడీ ప్రభుత్వం 2.0 కింద డిఓఎన్ఈఆర్ మంత్రిత్వ శాఖ ఒక ఏడాది విజయాల పుస్తకాన్ని, ఈ-వెర్షన్ ని ఆవిష్కరించిన
కేంద్ర మంత్రి డాక్టర్ జితేంద్ర సింగ్
అభివృద్ధి & కరోనా నిర్వహణ లో ఆదర్శంగా నిలిచిన ఎన్-ఇ రీజియన్
2019-20లో 100% ఖర్చు చేసిన డిఓఎన్ఈఆర్ మంత్రిత్వ శాఖను ప్రశంసించిన డాక్టర్ సింగ్
ఈశాన్య ప్రాంతం , పిఎంఓ, సిబ్బంది, ప్రజాసమస్యలు, పెన్షన్లు, అణుశక్తి, అంతరిక్ష శాఖల సహాయ  మంత్రి డాక్టర్ జితేంద్ర సింగ్, మంత్రిత్వ శాఖ సాధించిన ఒక సంవత్సరం విజయాలపై ఈ రోజు చిన్న పుస్తకాన్ని, దాని ఇ-వెర్షన్ను విడుదల చేశారు. ఈశాన్య ప్రాంత అభివృద్ధి విభాగం, డిఓఎన్ఈఆర్ మంత్రిత్వ శాఖ దీనిని నిర్వహించింది. ఈ కార్యక్రమంలో డిఓఎన్ఈఆర్ మంత్రిత్వ శాఖ కార్యదర్శి, ఇతర సీనియర్ అధికారులు పాల్గొన్నారు. కార్యదర్శి ఎన్ఇసి మరియు ఇతర సీనియర్ అధికారులు షిల్లాంగ్ నుండి వీడియో కాన్ఫరెన్స్ ద్వారా హాజరయ్యారు.
గడచిన ఆరు నెలల్లో ఈశాన్య ప్రాంతం అభివృద్ధితోనే కాకుండా, ఇటీవలి కరోనా నిర్వహణలో కూడా ఆదర్శనంగా నిలిచింది, పరిస్థితులు సాధారణ స్థితికి రావడానికి ఎనలేని కృషి చేసిందని డాక్టర్ జితేంద్ర సింగ్ ప్రశంసించారు. 2019-20కేటాయింపులను పూర్తి స్థాయిలో వినియోగించి, రోడ్, రైలు, విమాన మార్గాల అభివృద్ధిలో గణనీయమైన ప్రగతి సాధించిందని ఆయన వెల్లడించారు. పార్సెల్ సదుపాయాలతో పాటు ఇప్పటివరకు ఈ ప్రాంతానికి 400 టన్నులకు పైగా ఎయిర్ కార్గో సరఫరా అయింది. కోవిడ్ తర్వాతి రోజుల్లో వెదురుకు ప్రత్యేక ప్రేరణ లభిస్తుందని, యువ పారిశ్రామికవేత్తలు వివిధ రంగాలలో ఒక ముద్ర వేస్తారని ఆయన అన్నారు
.
ఈశాన్య ప్రాంతంలోని మౌలిక సదుపాయాలు, ఇంధనం, తదితర రంగాలలో గత ఏడాది గణనీయమైన అభివృద్ధిని సాధించినట్లు మంత్రి పేర్కొన్నారు. ఈశాన్య ప్రాంత అభివృద్ధి కోసం కనీసం 10% జిబిఎస్ ను కేటాయించే ప్రభుత్వ విధానం ప్రకారం, మినహాయింపు లేని 55 విభాగాలు సవరించిన అంచనాల దశలో రూ.53,374 కోట్ల ని ఈశాన్య రాష్ట్రాలకు అందించాయి. రైల్వేలకు జిబిఎస్తో పాటు రూ .4745 కోట్లు కేటాయించారు.
గత సంవత్సర కాలంలో ఈశాన్య రాష్ట్రాల్లో అనేక పెద్ద ప్రాజెక్టులు ఆమోదం పొందడం, కొన్ని ప్రారంభం కావడం, మరి కొన్ని పూర్తీ కావడం జరిగింది.
మొత్తం అక్కడి 8 రాష్ట్రాలలోను అమలయ్యేలా 1656 కిలోమీటర్ల గ్యాస్ పైప్ లైన్ గ్రిడ్ ఇంద్రధనుష్ గ్యాస్ గ్రిడ్ ప్రాజెక్ట్ రూ. 9265 కోట్లతో ఆమోదం పొందింది. అరుణాచల్ ప్రదేశ్ కి రాజధానితో అనుసంధానం చేసేలా గ్రీన్ఫీల్డ్ హాల్లోంగి విమానాశ్రయం పనులు ప్రారంభమయ్యాయి. దక్షిణ త్రిపుర, బంగ్లాదేశ్ లోని చట్టోగ్రామ్ కి అనుసంధానం చేసేలా రైలు మార్గం పూర్తయింది. ఇంకా డబ్లింగ్ పనులు, విద్యుదీకరణ, గేజ్ మార్పిడి పనులు ప్రారంభమయ్యాయి. రూ.7,707.17 కోట్ల అంచనాలతో 35 జాతీయ ప్రధాన రహదారి ప్రాజెక్టులు మంజూరయ్యాయి. 3 ప్రాజెక్టులు ఇప్పటికే ప్రారంభమయ్యాయి. ఓడల ద్వారా భారీగా సరుకు రవాణా చేసే ప్రాజెక్టులు రూ.305.84 కోట్ల ప్రాజెక్టులు ప్రారంభమయ్యాయి. కృషి ఉడాన్ పథకం ప్రారంభమై, వివిధ వ్యవసాయ ఉత్పత్తులు బాగ్డోగ్ర, గువాహటి, అగర్తలా విమానాశ్రయాల నుండి రవాణా అవ్వడం ప్రారంభించారు. అన్ని అనుమతులను పొంది, అడ్డంకులను తొలగించుకుని అరుణాచల్ ప్రదేశ్ లో 2000 మెగావాట్ల సుబంసిరి జల విద్యుత్ కేంద్రం పనులు ప్రారంభించారు. 2023కి అది పూర్తవుతుంది.
<><><>
(Visitor Counter : 225
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
5 క్షేత్రాలకు చెందిన 49 కొత్త కల్పనలకు సహస్రాబ్ది కూటమి ఆరవ రౌండ్ మరియు కోవిడ్ -19 వినూత్న సవాలు అవార్డులు
"దేశవ్యాప్తంగా 4000 అంకుర సంస్థలను ప్రోది చేసే 150 టెక్నాలజీ సంస్థలకు శాస్త్ర సాంకేతిక శాఖ మద్దతిస్తోంది" -- ప్రొఫెసర్ ఆశుతోష్ శర్మ
5 ప్రధాన రంగాలకు చెందిన 49 కొత్త కల్పనలను గుర్తించిన సహస్రాబ్ది కూటమి ఆరవ రౌండ్ మరియు కోవిడ్ -19 వినూత్న సవాలు అవార్డుల ప్రధానోత్సవం ఎంతో విస్తృతమైన వినూత్న పర్యావరణ వ్యవస్థను నిర్మించవలసిన ఆవశ్యకతను నొక్కి చెప్పింది.
విస్తృత వినూత్న పర్యావరణ వ్యవస్థ ఏర్పాటుకోసం శాస్త్ర సాంకేతిక శాఖ  త్వరలో ఒక కొత్త కార్యక్రమాన్ని ప్రారంభించగలదని డి ఎస్ టి కార్యదర్శి ప్రొఫెసర్ ఆశుతోష్ శర్మ ప్రకటించారు. ఏదైనా ఒక అంకుర సంస్థ వినూత్న కల్పనలు చేయాలంటే అందుకు అవసరమైన యంత్రాంగం, మద్దతు, నమూనాల తయారీ సౌకర్యం ఉండటం ముఖ్యం. ఈ సౌకర్యాలన్నీ ప్రోది కేంద్రాల బయట కూడా ఏర్పాటు చేయవచ్చునని ప్రొఫెసర్ శర్మ అన్నారు.
దేశవ్యాప్తంగా 4000 అంకుర సంస్థలను ప్రోది చేసే 150 టెక్నాలజీ సంస్థలకు శాస్త్ర సాంకేతిక శాఖ మద్దతిస్తోంది. వాటి ద్వారా ఎన్నో వినూత్న కల్పనలు వృద్ధి చెందుతున్నాయి. ఈ సంఖ్యను పెంచే సంకల్పం ఉంది. ఈ మా యాత్రలో సహస్రాబ్ది కూటమితో పాటు
అమెరికా అంతర్జాతీయ అభివృద్ధి సంస్థ  , ఫిక్కీ, బ్రిటన్ కు చెందిన అంతర్జాతీయ అభివృద్ధి శాఖ 
మంచి తోడ్పాటును అందిస్తున్నాయని ప్రొఫెసర్ ఆశుతోష్ శర్మ స్పష్టంగా తెలిపారు.
గత మంగళవారం చాక్షుష పద్ధతిలో నిర్వహించిన అవార్డు కార్యక్రమంలో అమెరికా ఛార్జ్ డి ఎఫైర్ ఎడ్గార్డ్ డి. కగన్ , ఇండియాలో బ్రిటిష్ హై కమిషనర్ సర్ ఫిలిప్ బర్దన్ కూడా ప్రసంగించారు.
ఇండియాలో ఐదు కేంద్ర రంగాలు వరుసగా విద్య, ఆరోగ్యం, శుభ్రమైన ఇంధనం, నీరు & పారిశుద్ధ్యం, వ్యవసాయం మరియు అనుబంధ రంగాలకు చెందిన కొత్త కల్పనలకు రూ. 26 కోట్ల మేర అవార్డులు బహుకరించారు. కోవిడ్ -19 వినూత్న సవాలు కేటగిరీలో 16 వినూత్న కల్పనలకు అవార్డులు ఇచ్చారు.
అన్ని భాగస్వామ్య సంస్థలకు చెందిన ప్రతినిధులు అవార్డు ప్రదానోత్సవంలో పాల్గొన్నారు. ఫిక్కీ అంకుర కమిటీ చైర్మన్ శ్రీ అజయ్ చౌదరిప్రసంగిస్తూ దేశంలో అంకుర సంస్థలు వినూత్న కల్పనలకోసం ఎంతో కృషి చేస్తున్నాయని, కోవిడ్ - 19 విసిరిన సవాలును అందిపుచ్చుకుని ఎన్నో కొత్త ఆవిష్కరణలు చేశాయని, కేవలం మూడు వారాల వ్యవధిలో 400 మంది స్పందించారని అన్నారు
వివిధ దేశాల సమన్వయంతో ఏర్పడిన సహస్రాబ్ది కూటమి ఇండియాలో సామాజిక సంస్థలకు ఆర్ధిక సహకారంతో పాటు అండదండగా ఉంటున్నది.
ప్రధాన మంత్రి కార్యాలయం
దక్షిణ ఆఫ్రికాఅధ్యక్షుని తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ జోహాన్స్ బర్గ్ లో బ్రిక్స్ పదిహేనో శిఖర సమ్మేళనం జరిగిన సందర్భం లో దక్షిణ ఆఫ్రికా గణతంత్రం అధ్యక్షుడు శ్రీ సిరిల్ రామఫోసా తో 2023 ఆగస్టు 23 వ తేదీ న సమావేశమయ్యారు.
రెండు దేశాల మధ్య ద్వైపాక్షిక సంబంధాల లో చోటుచేసుకొన్న ప్రగతి ని నేత లు ఇరువురు సమీక్షించారు; రక్షణ, వ్యవసాయం, వ్యాపారం మరియు పెట్టుబడి, ఆరోగ్యం, సంరక్షణ మరియు ప్రజల మధ్య పరస్పర సంబంధాలు సహా వివిధ రంగాల లో ప్రగతి సాధన పట్ల వారు సంతోషాన్ని వ్యక్తం చేశారు.
పరస్పర హితం ముడిపడిన ప్రాంతీయ మరియు బహు పార్శ్విక అంశాలలోను, బహుళ పార్శ్విక సంస్థల లోను సహకారం కొనసాగుతూ ఉండటం పట్ల కూడా ఇరు పక్షాలు ఆలోచనల ను పరస్పరం వెల్లడించుకొన్నాయి. జి-20 కి భారతదేశం అధ్యక్షత వహిస్తుండడానికి అధ్యక్షుడు శ్రీ సిరిల్ రామఫోసా భారతదేశాని కి తన సంపూర్ణ సమర్థన ను వ్యక్తం చేయడం తో పాటు గా జి-20 లో ఆఫ్రికా యూనియన్ కు పూర్తి స్థాయి సభ్యత్వాన్ని ఇవ్వడం లో భారతదేశం కనబరచిన చొరవ ను కూడా ప్రశంసించారు. జి-20 శిఖర సమ్మేళనం లో పాలుపంచుకోవడం కోసం న్యూ ఢిల్లీ ని సందర్శించాలని తాను ఉత్సుకత తో ఉన్నట్లు ఆయన తెలియజేశారు.
బ్రిక్స్ శిఖర సమ్మేళనాని కి ఆతిథేయి గా వ్యవహరించడం లో సఫలం అయినందుకు అధ్యక్షుడు శ్రీ సిరిల్ రామఫోసా కు ప్రధాన మంత్రి అభినందనల ను తెలియజేశారు. పరస్పరం అనువు గా ఉండే కాలం లో దక్షిణ ఆఫ్రికా ఆధికారిక సందర్శన కు తరలి రావలసిందంటూ అధ్యక్షుడు శ్రీ సిరిల్ రామఫోసా ఆహ్వానించగా ప్రధాన మంత్రి అంగీకరించారు.
ఆరోగ్య, కుటుంబ సంక్షేమ మంత్రిత్వ శాఖ
గడిచిన 24 గంటల్లో కొత్తగా నమోదైన కోవిడ్ కేసులు 50,000 లోపే
కోలుకున్నవారికి, చికిత్సలో ఉన్నవారికీ మధ్య పెరుగుతున్న అంతరం
భారతదేశంలో గడిచిన 24 గంటల్లో కొత్త కోవిడ్ కేసులు 50,000 లోపే నమోదయ్యాయి. 45,674 మంది కోవిడ్ పాజిటివ్ గా తేలారు. అక్టోబర్ 15 నుంచి కోవిడ్19 కొత్త కేసులు క్రమంగా తగ్గుతూనే ఉన్నాయి.
కొత్తగా వస్తున్న కేసులకంటే కోలుకుంటున్నవారు ఎక్కువగా ఉండటం స్పష్టంగా కనబడుతూనే ఉంది. గత 24 గంటలలో 49,082 మంది కరోనా బాధితులు కోలుకున్నారు. నేటికి 37 రోజులుగా ఇదే ధోరణి కనబడుతోంది. దీనివలన చికిత్సపొందుతూ ఉన్నబాధితుల సంఖ్య తగ్గుతూ ఇప్పుడది 5.12 లక్షలకు చేరింది.
ఆ విధంగా దేశంలో ఇప్పుడు కోవిడ్ చికిత్సపొందుతున్నవారి సంఖ్య 5,12,665 గా నమోదైంది. ఇప్పటివరకు దేశంలో నమోదైన పాజిటివ్ కేసులలో ఇది 6.03% మాత్రమే. దీన్నిబట్టి ఇది క్రమంగా తగ్గుతూ ఉన్నట్టు స్పష్టంగా కనబడుతోంది. కోలుకున్నవారి సంఖ్య 78,68,968గా, కోలుకున్నవారి శాతం 92.49% గా నమోదు కావడాన్ని బట్టి ఇది పెరుగుతున్న ధోరణి కూడా అర్థమవుతోంది. ఆ విధంగా చూసినప్పుడు కోలుకున్నవారికీ, చికిత్సలో ఉన్నవారికీ మధ్య తేడా ప్రస్తుతం 73,56,303 కి చేరింది. ఈ అంతరం మరింత పెరుగుతూ వస్తోంది.
కొత్తగా కోలుకున్నవారిలో 76% మంది కేవలం 10 రాష్ట్రాలకు చెందినవారేనన్నది కనబడుతోంది. ఆ విధంగా కోలుకున్నవారిలో అత్యధికంగా మహారాష్ట్రలో ఒకే రోజు 7,120 మంది కోవిడ్ నుంచి బైట పడ్డారు. 6478 మంది కోలుకున్న కేరళ రాష్ట్రం రెండో స్థానంలో ఉంది.
గత 24 గంటలలో జరిపిన కోవిడ్ పరీక్షల అనంతరం నిర్థారణ అయిన కేసుల్లో 76% కేవలం 10 రాష్ట్రాలకు చెందినవి గా గుర్తించారు. 7201 పాజిటివ్ కేసులతో కేరళ మొదటి స్థానంలో ఉండగా, 6953 కేసులు నమోదైన ఢిల్లీ రెండో స్థానంలోను, 3959 కేసులతో మహారాష్ట్ర మూడో స్థానంలోను ఉన్నాయి.
గడిచిన 24 గంటలలో 559 కోవిడ్ మరణాలు సంభవించాయి. వాటిలో దాదాపు 79% మరణాలు 10 రాష్ట్రాలలోనే కేంద్రీకృతమయ్యాయి. కొత్తగా నమోదైన మరణాలలో 26.8%  ఒక్క మహారాష్ట్రలోనే సంభవించాయి, ఢిల్లీ , పశ్చిమ బెంగాల్  ఆ తరువాత స్థానాల్లో ఉన్నాయి.
ప్రధాన మంత్రి కార్యాలయం
ఫాక్స్ కాన్ చైర్ మన్ శ్రీ యంగ్ లియు తో ప్రధాన మంత్రి సమావేశమయ్యారు
ప్రధాన మంత్రి శ్రీ నరేంద్ర మోదీ ఫాక్స్ కాన్ చైర్ మన్ శ్రీ యంగ్ లియూ తో ఈ రోజు న సమావేశమయ్యారు.
ప్రధాన మంత్రి ఒక ట్వీట్ లో -
‘‘ఫాక్స్ కాన్ చైర్ మన్ శ్రీ యంగ్ లియూ తో భేటీ అయినందుకు సంతోషం గా ఉంది. భారతదేశం లో సెమికండక్టర్స్ సహా, ఎలక్ట్రానిక్స్ తయారీ సామర్ధ్యాన్ని విస్తరించేందుకు వారు వేసుకొన్న ప్రణాళికల ను నేను స్వాగతిస్తున్నాను. విద్యుత్తు వాహనాల  తయారీ కి ప్రోత్సాహాన్ని అందించాలన్న మా విధానం ఉద్గారాల ను నికరంగా సున్నా స్థాయి కి తీసుకు పోవాలన్న మా యొక్క వచన బద్ధత కు అనుగుణం గా ఉంది.’’ అని పేర్కొన్నారు.
ఆయుష్
గాంధీధామ్లో 'ఆయుష్ వాన్' ను ప్రారంభించిన కేంద్ర ఆయుష్ మంత్రి శ్రీ సర్బానంద సోనోవాల్
గాంధీనగరంలోని దీనదయాళ్ పోర్ట్ ట్రస్ట్  - రోటరీ ఫారెస్ట్లో జరిగిన ఒక కార్యక్రమంలో అటవీ ఆయుర్వేద మొక్కల కోసం ఏర్పాటు చేయబడిన ఆయుష్ వన్ను కేంద్ర ఓడరేవులు, షిప్పింగ్ మరియు జలమార్గాలు మరియు ఆయుష్ మంత్రిత్వ శాఖల మంత్రి శ్రీ సర్బానంద సోనోవాల్ ప్రారంభించారు. ఆయుష్ వన్ 30 ఎకరాల స్థలంలో డీపీటీ ద్వారా గ్రీన్ బెల్ట్ ప్రాంతంలో ఏర్పాటు చేయబడింది, ఇక్కడ పట్టణ ప్రాంతంలో పచ్చదనాన్ని మెరుగుపరచడానికి మరియు కచ్ ప్రాంతంలో చెట్ల సాంద్రతను పెంచడానికి ఈ చెట్ల పెంపకం జరుగుతోంది. ఆయుష్ వన్ ప్రారంభోత్సవాన్ని పురస్కరించుకుని కేంద్ర మంత్రి ఇక్కడ ఒక మొక్కను నాటారు.
ఈ సందర్భంగా మాట్లాడిన కేంద్ర మంత్రి ఆయుష్ వన్ అభివృద్ధిలో భాగస్వాములైన వారిని ప్రశంసించారు. భారతదేశంలో ఔషధ మొక్కల లభ్యతకు గల భారీ సామర్థ్యాన్ని మరియు వాటివల్ల కలుగుతున్న ప్రయోజనాలను గురించి కేంద్ర మంత్రి ప్రధానంగా ప్రస్తావించారు. ఆయుష్ మంత్రిత్వ శాఖ భారతదేశ సాంప్రదాయ వైద్య వ్యవస్థల సామర్థ్యాన్ని గ్రహించడంలో చేపట్టిన పనులను కూడా మంత్రి ఈ సందర్భంగా వివరించారు. ప్రధాన మంత్రి శ్రీ నరేంద్ర మోదీ గారి నాయకత్వంలో ఆయుష్ ప్రపంచ స్థాయికి చేరుకుందన్నారు. ఇప్పుడు ప్రపంచవ్యాప్తంగా ఆమోదించబడిన మెరుగైన జీవన విధానాల ప్రధాన వ్యవస్థలలో ఆయుష్ ఒకటిగా మారిందని వివరించారు. ఈ కార్యక్రమంలో కచ్ ప్రాంత పార్లమెంట్ సభ్యుడు శ్రీ వినోద్ చావడా, గాంధీధాం శాసన సభ్యుడు శ్రీమతి మాల్తీ మహేశ్వరి, ఇతర అధికారులు మరియు ప్రముఖులు పాల్గొన్నారు.
PIB Headquarters
2020 స౦వత్సర౦లో అడ్మిషన్లకై దరఖాస్తులను ఆహ్వానిస్తున్న అప్పరెల్ ట్రైని౦గ్ అ౦డ్ డిజైన్ సె౦టర్ 
అప్పరెల్ ట్రైని౦గ్ అ౦డ్ డిజైన్ సె౦టర్ భారతదేశ అతిపెద్ద నాణ్యత వృత్తి శిక్షణ స౦స్థ 2020 క్యాలెండర్ సంవత్సరంలో అడ్మిషన్లకై దరఖాస్తులను ఆహ్వానించింది. పర్యవేక్షక మరియు నిర్వాహక స్థాయి కోర్సులు అందించే ఏకైక సంస్థ ఎ.టి.డి.సి.
2020 క్యాలెండర్ సంవత్సరంలో క్రింది AVI కోర్సులకై దరఖాస్తులను ఆహ్వాని౦చి౦ది.
ఒక సంవత్సరం డిప్లొమా 
ఫ్యాషన్ డిజైన్ టెక్నాలజీ
అప్పారెల్ మానుఫాక్చరింగ్ టెక్నాలజీ
6-8 నెలల సర్టిఫికేట్ 
పాటర్న్ మాస్టర్
ఫ్యాషన్ డిజైనర్
వస్తువుల వ్యాపారవేత్త
ఆసక్తి గల అభ్యర్థులు కి౦ద ఇచ్చిన చిరునామాలో స౦ప్రది౦చవచ్చు:
ఎ.టి.డి.సి, సర్వే నెం. 64, హోటల్ అవసా ఎదురుగా, మాధాపూర్, హైటెక్ సిటీ, హైదరాబాద్ -81, సంప్రదించవలసిన న౦బర్లు 9912108844, 9885089801, 9611238944.
సాంఘిక న్యాయం, మరియు సాధికారత మంత్రిత్వ శాఖ
'ఆరోగ్యవంతమైన శరీరం, స్థిరమైన మనస్సు, అనుకూలత యోగా సారాంశం' కేంద్ర సహాయ మంత్రి ఎ. నారాయణస్వామి
'ఆరోగ్యకరమైన శరీరం, స్థిరమైన మనస్సు, సరైన అనుకూలత యోగా యొక్క సారాంశం' అని కేంద్ర సామాజిక న్యాయం మరియు సాధికారత శాఖ సహాయ మంత్రి ఎ. నారాయణస్వామి అన్నారు. ఇవాళ మామల్లపురం బీచ్ ఆలయం వద్ద నిర్వహించిన 8వ అంతర్జాతీయ యోగా దినోత్సవం  కార్యక్రమంలో ఆయన పాల్గొని ప్రసంగించారు. ధ్యానం, కర్మ, భక్తి కలగలిసినదే యోగా అని అన్నారు. ప్రధాన మంత్రి శ్రీ నరేంద్ర మోడీ చేసిన గొప్ప కృషితో భారత దేశం గర్వించదగ్గ సాంప్రదాయక సాధన, యోగాను డిసెంబర్ 11, 2014న ఐక్యరాజ్యసమితి గుర్తించిందన్నారు. ఐక్యరాజ్యసమితి జూన్ 21ని అంతర్జాతీయ యోగా దినోత్సవంగా ప్రకటించిందని వివరించారు. ప్రధాని చొరవ కారణంగా మన దేశంలో ఉద్భవించిన అద్భుతమైన కళను ప్రపంచం జరుపుకునేలా చేసినట్టయిందని అన్నారు. మనం 75వ స్వాతంత్ర్య దినోత్సవాన్ని జరుపుకుంటున్న సందర్భంగా, 8వ ఐడీడై వేడుకలు రావడం విశేషం. ఇందులో భాగంగా భారత దేశ వ్యాప్తంగా 75 ప్రముఖ ప్రదేశాలలో ఆజాదీ కా అమృత్ మహోత్సవ్ సామూహిక యోగా ప్రదర్శనలు నిర్వహించబడుతున్నాయి. ఈ ప్రత్యేకత నేపథ్యంలో ప్రపంచ ప్రఖ్యాతి గాంచిన మామల్లపురంలో భారీ సంఖ్యలో ప్రజలు పాల్గొని సామూహిక యోగా ప్రదర్శన పాల్గొన్నట్లు తెలిపారు. ప్రధాన మంత్రి శ్రీ నరేంద్ర మోడీ గత ఎనిమిదేళ్లుగా దేశం కోసం అవిశ్రాంతంగా పనిచేస్తున్నారు. ప్రధానమంత్రి అవిశ్రాంతంగా పనిచేయడానికి ఫిట్గా ఉండడానికి యోగాయే రహస్యమని మంత్రి అన్నారు. ప్రధాని మోదీ గత ఎనిమిదేళ్లుగా దేశం కోసం అవిశ్రాంతంగా పనిచేస్తున్నారు. ప్రధానమంత్రి అవిశ్రాంతంగా పనిచేయడానికి ఫిట్గా ఉండడానికి యోగా రహస్యమని మంత్రి అన్నారు. సామాజిక న్యాయం మరియు సాధికారత శాఖ, నేషనల్ సిద్ధ ఇన్స్టిట్యూట్ , చెన్నై సంయుక్తంగా ఈ కార్యక్రమాన్ని నిర్వహించింది.
ఎన్ఐఎస్ సంస్థ డైరెక్టర్ ప్రొఫెసర్ డా. ఆర్. మీనాకుమారి, నోయిడాలోని డైరెక్టరేట్ జనరల్ ఆఫ్ లైట్ హౌసెస్ అండ్ లైట్షిప్స్శ్రీ డిప్యూటీ డైరెక్టర్ జనరల్ ఆర్.కె. వర్మ, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ పరిధిలోని సాఫ్ట్వేర్ టెక్నాలజీ పార్క్ ఆఫ్ ఇండియా డైరెక్టర్ డాక్టర్. సంజయ్ త్యాగి, చెన్నైలోని డైరెక్టరేట్ ఆఫ్ లైట్హౌస్స్ అండ్ లైట్షిప్స్ డైరెక్టర్ శ్రీ కార్తీక్ చెన్సుందర్ తదితరులు ఈ కార్యక్రమంలో పాల్గొన్నారు.
భారత ఎన్నికల సంఘం
కోవిడ్-19 సందర్భంగా రాజ్యసభ ఎన్నికలు వాయిదా వేసిన ఎన్నికల కమిషన్,
తాజా తేదీలు తదుపరి ప్రకటన
ప్రస్తుతం నెలకొన్న అసాధారణ ప్రజారోగ్య ఎమర్జెన్సీ పరిస్థితిని పరిగణనలోకి తీసుకుని భారత ఎన్నికల కమిషన్ రాజ్యాంగంలోని 324వ అధికరణం, ప్రజా ప్రాతినిథ్య చట్టం 1951 సెక్షన్ 153 కింద తనకు గల ప్రత్యేకాధికారాలను ఉపయోగించుకుంటూ ఏడు రాష్ర్టాల్లో 18 రాజ్యసభ సీట్లకు ఎన్నికలను నిర్దేశిత నిబంధనలకు అనుగుణంగా నిర్వహించాల్సిన కాలపరిమితి దాటి పొడిగించింది.
ఎన్నికల కమిషన్ 2020 ఫిబ్రవరి 25వ తేదీన ఎన్నికల తేదీలను ప్రకటించి 2020 మార్చి 6వ తేదీన ఆ మేరకు నోటిఫికేషన్ జారీ చేసిన విషయం విదితమే. దాని ప్రకారం 17 రాష్ర్టాల శాసనమండలుల్లో 2020 ఏప్రిల్ నెలలో ఖాళీ అవుతున్న 55 సీట్లకు ఎన్నికలు ప్రక్రియ చేపట్టింది. 2020 మార్చి 18వ తేదీన నామినేషన్ల ఉపసంహరణ గడువు ముగిసిన అనంతరం ఆయా రాష్ర్టాల్లోని రిటర్నింగ్ అధికారులు 10 రాష్ర్టాలకు చెందిన 37 స్థానాలు ఎలాంటి పోటీ లేకుండానే భర్తీ అయినట్టు ప్రకటించారు. ఆ తర్వాత ఆయా రిటర్నింగ్ అధికారులు అందించిన సమాచారం ప్రకారం ఆంధ్రప్రదేశ్, గుజరాత్, జార్ఖండ్, మధ్యప్రదేశ్, మణిపూర్, మేఘాలయ, రాజస్తాన్ రాష్ర్టాలకు చెందిన 18 స్థానాల్లో ఎన్నికలు 2020 మార్చి 26వ తేదీ నాటికి ముగించి 2020 మార్చి 30వ తేదీ నాటికి ఎన్నికల ప్రక్రియ పూర్తి చేయాల్సి ఉంది.
ఆ మిగిలిన 18 స్థానాల కాలపరిమితి ఈ దిగువ విధంగా ఉంది.
ఎ. 09-04-2020
1. ఆంధ్రప్రదేశ్ - 04
2. జార్ఖండ్ - 02
3. మధ్యప్రదేశ్ - 02
4. మణిపూర్ - 01
5. రాజస్తాన్ - 03
6. గుజరాత్ - 04
17
బి. 12-04-2020
1. మేఘాలయ - 01
మొత్తం - 18
కోవిడ్-19 కారణంగా ఏర్పడిన ఆసాధారణ ప్రజారోగ్య ఎమర్జెన్సీని పరిగణనలోకి తీసుకుని ప్రజాప్రాతినిథ్య చట్టం-1951 సెక్షన్ 153 కింద తనకు గల అధికారాలను ఉపయోగించుకుని శాసన మండలుల పోలింగ్ తేదీలు వాయిదా వేయడం, ఓట్ల లెక్కింపు చేపట్టడం సహా మొత్తం ఎన్నికల ప్రక్రియను వాయిదా వేస్తున్నట్టు 2020 మార్చి 24వ తేదీన జారీ చేసిన నోటిఫికేషన్ ద్వారా తెలియచేసింది. ఎన్నికల ప్రక్రియ యథాప్రకారం కొనసాగించాలంటే పోలింగ్ అధికారులు, రాజకీయ పార్టీల ఏజెంట్లు, సపోర్ట్ అధికారులు, పోలింగ్ తేదీన ఆయా రాష్ర్టాల అసెంబ్లీల సభ్యుల కదలికలు, సమావేశాలు తప్పనిసరి కావడం వల్ల దానితో ప్రజల భద్రతకు గల రిస్క్ ను, ఆరోగ్య ముప్పును పరిగణనలోకి తీసుకుని ఎన్నికల కమిషన్ ఈ అసాధారణ చర్య తీసుకుంది.
ఎన్నికల కమిషన్ తాజా పరిస్థితిని, ప్రస్తుత వాస్తవాలను మరింతగా సమీక్షించిన అనంతరం ప్రజారోగ్యాన్ని పరిరక్షించేందుకు, ఆరోగ్యపరమైన ముప్పును నివారించేందుకు దేశవ్యాప్తంగా అమలులో ఉన్న ఆంక్షల కారణంగా ఎన్నికల ప్రక్రియ కొనసాగించడం సాధ్యం కాదని నిర్ణయించింది.
గతంలో జారీ చేసిన నోటిఫికేషన్ల ఆధారంగా ఇప్పటి వరకు నిర్వహించిన ఎన్నికల ప్రక్రియ ఆధారంగా ఆయా రిటర్నింగ్ అధికారులు ప్రచురించిన పోటీలో ఉన్న అభ్యర్థుల జాబితాలో ఎలాంటి మార్పు ఉండదు. అలాగే గతంలో జారీ చేసిన నోటిఫికేషన్ల కింద మిగతా ఎన్నికల కార్యకలాపాలు కూడా యథాప్రకారం చెల్లుబాటు అవుతాయి. తాజా పరిస్థితిని సమీక్షించిన అనంతరం ఎన్నికల కమిషన్ ఈ ద్వైవార్షిక ఎన్నికల నిర్వహణకు, ఓట్ల లెక్కింపునకు తాజా తేదీలు ప్రకటిస్తుంది.
(Visitor Counter : 129
వాణిజ్యం, పరిశ్రమల మంత్రిత్వ శాఖ
ఆసక్తిగల దేశాలతో పరస్పర లబ్ధి పొందే సహకారానికి, ఒప్పందాలు చేసుకునేందుకు భారత్ సిద్ధంగా ఉందని ఫారెన్ మిషన్ గురించి తెలియజేసిన శ్రీ పీయూష్ గోయల్
భారత ప్రధాని పోషించిన కీలకమైన పాత్ర కోవిడ్ సమస్యలను ఎదుర్కోవడంలో ఉత్తమ ఉద్దీపన. ఇది ప్రపంచ వ్యాప్తంగా ప్రశసించబడింది.
భారతదేశం నుంచి ఏ దేశానికైనా ఔషదాల రూపంలో ఏవైనా సహకారం అవసరమైతే, భారతదేశం దాన్ని నెరవేర్చడానికి ప్రయత్నిస్తుంది.
ఒప్పందంలో పరస్పర సంబంధం ఉన్నంత వరకూ ఆసక్తి గల దేశాలతో పరస్పరం లబ్ధి పొందే సహకారానికి భారత్ సిద్ధంగా ఉందని వాణిజ్య, పరిశ్రమల శాఖ మంత్రి శ్రీ పీయూష్ గోయల్ తెలిపారు. నూఢిల్లీలో ఫారెన్ మిషన్స్ తో వీడియో కాన్ఫరెన్స్ ద్వారా మాట్లాడిన ఆయన, భారత్ తో వ్యాపారం చేయాలకుంటున్న ఆసక్తిగల దేశాలను స్వాగతించారు. ఏదైనా బహుపాక్షిక ఒప్పందాలపై సంతకం చేసేటప్పుడు న్యాయమైన వ్యవహారం మరియు పరస్పర సహాకారాని భారత్ చాలా ప్రాముఖ్యతనిస్తుందన్న మంత్రి, రీజనల్ ఎకనామిక్ కాంప్రహెన్సివ్ పార్టనర్ షిఫ్ లో భారత్ పాల్గొనకపోవడానికి ఇదే కారణమని తెలిపారు. ద్వైపాక్షిక లేదా బహుపాక్షిక ఒప్పందాల కోసం రోడ్ మ్యాప్ ప్రణాళిక కోసం డిజిటల్ గా కనెక్ట్ అవ్వడానికి ఇది సరైన సమయమని ఆయన తెలిపారు.
కరోనావైరస్ మహమ్మారి వ్యాప్తికి వ్యతిరేకంగా సహకార ప్రయత్నాల కోసం మంత్రి ఇతర దేశాలకు విజ్ఞప్తి చేశారు. ప్రస్తుతం భారతదేశంలో ఉన్న విదేశీ పౌరుల భద్రత, శ్రేయస్సును భారత్ చూసుకుంటోందని ఆయన అన్నారు. ఏప్రిల్ 5 న ప్రధాని కోరిన విధంగా 9 నిమిషాలు “లైట్ ఆఫ్”లో పాల్గొన్నందుకు ఆయన వారికి కృతజ్ఞతలు తెలిపారు.
'సంక్షోభ సమయంలో భారత ప్రధాని పోషించిన కీలకమైన మరియు తగిన పాత్ర' సంక్షోభానికి వ్యతిరేకంగా ఉత్తమ ఉద్దీపన అని ఇటీవలి సర్వేలు మరియు అధ్యయనాలు రుజువు చేశాయని, ఇది దేశంతో పాటు ప్రపంచవ్యాప్తంగా ప్రశంసించబడిందని శ్రీ గోయల్ తెలిపారు. అమెరికా అధ్యక్షుడు ట్రంప్ సహా పలువురు ప్రపంచ నాయకుల భారత్ నుంచి ఔషధాల ఎగుమతి కోరిన విషయాన్ని ప్రస్తావించిన శ్రీ గోయల్, భారతదేశానికి మాత్రమే కాకుండా ప్రపంచంలోని ఇతర దేశాలకు కూడా ఔషధాలను ఉత్పత్తి చేయడంలో మరియు పంపిణీ చేయడంలో భారతీయ ఔషధ పరిశ్రమ ముఖ్యమైన పాత్ర పోషిస్తోందని తెలిపారు. పోస్ట్-కోవిడ్ ప్రపంచంలో భారతదేశం నాయకత్వ పాత్ర పోషిస్తుందనే విశ్వాసాన్ని వ్యక్తం చేసిన ఆయన, అవసరమైన మందులను, ముఖ్యంగా అభివృద్ధి చెందని దేశాలను ఏ దేశమూ కోల్పోకుండా ఉండటానికి భారత్ భరోసా ఇస్తోందని అన్నారు. భారతదేశం నుండి ఔషధ పరంగా ఏదైనా సహాయం అవసరమైతే, భారత్ దాన్ని నెరవేర్చడానికి ప్రయత్నిస్తుందని ఆయన వారికి హామీ ఇచ్చారు. కానీ దీర్ఘకాలికంగా, ఫార్మసీ రంగం యొక్క స్థిరమైన వాణిజ్యం కోసం భారత్ త్వరితగతిన రోడ్మ్యాప్ తయారు చేయాల్సి ఉందని, ప్రధాని చెప్పినట్లు, ప్రపంచ పౌరుడిగా, అవసరమైన వారికి సేవ చేయడం మన బాధ్యత అని అన్నారు.
మహమ్మారి సమయంలో ప్రధాన మంత్రి ఆయుష్మాన్ భారత్ పథకం పాత్ర కీలకం కానుందని మంత్రి తెలిపారు. కేసుల సంఖ్య తగ్గింపు కోసం ప్రత్యేక సూచనలతో తక్షణ దేశవ్యాప్త లాక్ డౌన్ యొక్క ప్రభావాన్ని ఆయన నొక్కిచెప్పారు. ఈ సంక్షోభ సమయంలో, సంక్షోభం నుండి దేశ ఆర్థిక వ్యవస్థ పునరుజ్జీవనం కోసం ప్రభుత్వం దీర్ఘకాలిక వ్యూహాలను రూపొందిస్తోందని శ్రీ గోయల్ అన్నారు. భవిష్యత్తులో సహకారం కోసం మన స్వంత దేశాలకు నిజమైన భాగస్వామ్య దేశాలను గుర్తించే సమయమిదని ఆయన తెలిపారు.
మహిళా, శిశు అభివృద్ధి మంత్రిత్వ శాఖ
ఢిల్లీ స్టేట్ లీగల్ సర్వీసెస్ అథారిటీ సహకారంతో లీగల్ సర్వీసెస్ క్లినిక్ని ప్రారంభించిన జాతీయ మహిళా కమిషన్
ఆపదలో ఉన్న మహిళలకు ఉచిత న్యాయ సహాయం కౌన్సెలింగ్ అందించడానికి క్లినిక్
మహిళలకు న్యాయ సహాయం మరింత అందుబాటులోకి తీసుకు రావడానికి, జాతీయ మహిళా కమిషన్  ఢిల్లీ స్టేట్ లీగల్ సర్వీసెస్ అథారిటీ  సహకారంతో ఒక న్యాయ సహాయ కేంద్రాన్ని ప్రారంభించింది, మహిళలకు ఉచిత న్యాయ సహాయం అందించడం ద్వారా ఇది ఫిర్యాదులను పరిష్కరించడానికి సింగిల్ విండో సౌకర్యంగా పనిచేస్తుంది.
NCW ఇతర రాష్ట్రాల మహిళా కమీషన్లలో కూడా ఇలాంటి న్యాయ సేవల క్లినిక్లను ఏర్పాటు చేయాలని యోచిస్తోంది. న్యాయ సహాయ కేంద్రాన్ని న్యూఢిల్లీలోని కమిషన్ కార్యాలయం నుంచి పని చేస్తుంది. DSLSA ప్యానెల్లోని న్యాయ సేవల న్యాయవాదులు మహిళలకు సహాయం చేసే ఉచిత న్యాయ సలహా కౌన్సెలింగ్ సదుపాయాన్ని ఏ స్త్రీ అయినా పొందగలుగుతారు.
ఢిల్లీలోని కమిషన్ కార్యాలయంలో న్యాయ సహాయ క్లినిక్ ప్రారంభోత్సవం ఈరోజు జరిగింది. చైర్పర్సన్ శ్రీమతి రేఖా శర్మ, అదనపు సెషన్స్ జడ్జి శ్రీ సుశాంత్ చంగోత్రా, డిఎస్ఎల్ఎస్ఎ అదనపు కార్యదర్శి శ్రీమతి నమితా అగర్వాల్, డిఎస్ఎల్ఎస్ఎ ప్రత్యేక కార్యదర్శి శ్రీ కన్వల్ జీత్ అరోరా, డిఎస్ఎల్ఎస్ఎ మెంబర్ సెక్రటరీ ఈ కార్యక్రమంలో పాల్గొన్నారు.
సభను ఉద్దేశించి చైర్పర్సన్ శ్రీమతి రేఖా శర్మ మాట్లాడుతూ మహిళలకు ఉచిత సలహాలు న్యాయసేవలు అందించడమే న్యాయసహాయ కేంద్రం లక్ష్యమని అన్నారు. “ఈ రోజు మహిళలకు సహాయం చేయడానికి NCW నిరంతర ప్రయత్నాలలో కొత్త అధ్యాయానికి తెరతీసే రోజు. లీగల్ ఎయిడ్ క్లినిక్ మహిళల హక్కులను పరిరక్షించడంపై దృష్టి సారిస్తుంది, వారికి చట్టపరమైన కౌన్సెలింగ్ సహాయం కోసం ఒక-స్టాప్ సెంటర్ను అందిస్తుంది. మహిళలు ఇప్పుడు సహాయం కోరి అన్నివైపులా పరుగెత్తకుండా ఈ కేంద్రాన్ని సంప్రదిస్తే న్యాయ సహాయం పొందగలుగుతారు, ”అని ఆమె అన్నారు.
కొత్త లీగల్ ఎయిడ్ క్లినిక్ కింద, వాక్-ఇన్ ఫిర్యాదుదారులకు కౌన్సెలింగ్ అందిస్తారు, ఆపదలో ఉన్న మహిళలకు న్యాయ సహాయం అందుతుంది, నేషనల్ లీగల్ సర్వీసెస్ అథారిటీ / DSLSA వివిధ పథకాలపై సలహా సమాచారం, ‘మహిళా జన్ సున్న్వాయి’ లో సహాయం, ఉచిత చట్టపరమైన సహాయం, వివాహ సంబంధ కేసుల్లో విచారణలు కమిషన్లో నమోదైన ఇతర ఫిర్యాదులు ఇతర సేవలతో పాటు అందుతాయి.
విదేశీ వ్యవహారాల మంత్రిత్వ శాఖ
న్యూ ఢిల్లీ లో ఫిజీ హై కమిశన్ కు కేటాయించిన స్థలానికి వాణిజ్యపరమైన ధరలను వసూలు చేయకుండా మినహాయించేందుకు ఆమోదం తెలిపిన మంత్రివర్గం
న్యూ ఢిల్లీ లో గల ఫిజీ హై కమిశన్ కు ఇచ్చిన చాణక్యపురి డిప్లొమేటిక్ ఏరియా లోని 2800 చదరపు అడుగులతో కూడినటువంటి 31-బి నంబర్ స్థలానికి వాణిజ్యపరమైన ధరలను వసూలు చేయకుండా మినహాయింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఫిజీ లోనీ సువా లో భారతదేశ హై కమిశన్ కు ఇచ్చిన భూమి కి ఫిజీ పేర్కొన్న ఇదే తరహా నియమాలు మరియు షరతులనే వర్తింపచేయనున్నారు.
పూర్వరంగం:
ఫిజీ లోని సువా లో భారతదేశ హై కమిశన్ నిర్మాణం కోసం 6695 చదరపు మీటర్ల స్థలాన్ని ఫిజీ ప్రభుత్వం 2015 ఆగస్టు నెల లో ఇచ్చింది. దీని లీజు గడువు 99 సంవత్సరాలు. ప్రతి ఒక్క సంవత్సరానికి దీని కిరాయి 100 ఫిజీ డాలర్లు. అద్దె ను ప్రతి 5 సంవత్సరాల అనంతరం మదింపు చేస్తారు. అయితే భారత ప్రభుత్వం కూడా తన వంతుగా ఇదే రకంగా భూమిని బదలాయించే ప్రతిపాదన ఉండాలని ఫిజీ కోరింది. ఫిజీ తో ఉన్నటువంటి ద్వైపాక్షిక సంబంధాల ప్రత్యేకత ను దృష్టిలో పెట్టుకొని ఫిజీ హై కమిశన్ కు కేటాయించిన స్థలానికి వాణిజ్యపరమైన రేటును వసూలు చేయకుండా మినహాయింపు ను ఇవ్వడమైంది.